Palīgmateriāls

Projektu iesniegumu veidlapas konfigurācijai Projektu portālā

# **3.1.1. specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.5. pasākumam “Nacionālās nozīmes centru maģistrālo ielu un esošo maršrutu attīstība” (turpmāk – pasākums)**

# Palīgmateriāls ir sagatavots, ievērojot Ministru kabineta 2025. gada 19. augusta noteikumos Nr. 513 *“Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.5. pasākuma “Nacionālās nozīmes centru maģistrālo ielu un esošo maršrutu attīstība” īstenošanas noteikumi”* (turpmāk – MK noteikumi), projektu iesniegumu atlases nolikumā (turpmāk – atlases nolikums) un projektu iesniegumu vērtēšanas kritēriju piemērošanas metodikā iekļautos skaidrojumus.

Palīgmateriāls ir veidots atbilstoši projekta iesnieguma sadaļām, skaidrojot, kāda informācija jānorāda pie  attiecīgajos projekta iesnieguma sadaļas datu laukos.

**SADAĻA - IESNIEDZĒJS**



*Norāda N/A, jo uz specifiskā atbalsta noteikto projekta iesniedzēju neattiecas Regulas 651/2014 1.pielikuma nosacījumi.*



*Norāda “Nē”.*



*Projekta iesniedzējs norāda**savai pamatdarbībai atbilstošo ekonomiskās darbības kodu no NACE 2. redakcijas klasifikatora, kas pieejams Centrālās statistikas pārvaldes tīmekļa vietnē (*[*http://www.csb.gov.lv/node/29900/list*](http://www.csb.gov.lv/node/29900/list)*).*

*Ja uz projekta iesniedzēju attiecas vairākas darbības, šajā datu laukā norāda galveno pamatdarbību.*

**SADAĻA - PROJEKTA APRAKSTS**



*Kopsavilkuma sadaļu ieteicams aizpildīt pēc visu pārējo sadaļu aizpildīšanas.*

***Šajā sadaļā projekta iesniedzējs sniedz visaptverošu, īsu un strukturētu projekta būtības kopsavilkumu, kas jebkuram interesentam sniedz ieskatu par to, kas projektā plānots, t.sk. norāda informāciju par****:*

* *projekta mērķi (īsi);*
* *galvenajām projekta darbībām (atbilstoši sadaļā “Darbības” paredzētajam);*
* *plānotajiem rezultātiem, piemēram, izveidots jauns vai modernizēts autoceļu garums – TEN-T kilometros u.tml.;*
* *projekta kopējām izmaksām, t.sk. dalījumā pa finansēšanas avotiem (atbilstoši projekta iesnieguma sadaļā “Finansēšanas plāns” norādītajam var izcelt plānoto Kohēzijas fonda (turpmāk – KF) finansējuma apjomu);*
* *projekta īstenošanas laiku (atbilstoši projekta iesnieguma sadaļā “Īstenošanas grafiks” paredzētajam, norādot plānoto beigu datumu).*

*! Atbilstoši MK noteikumu 28. punktam projektu īsteno saskaņā ar noslēgto vienošanos par projekta īstenošanu, bet ne ilgāk kā līdz 2029. gada 31. decembrim. Projektā norāda faktisko projekta īstenošanas termiņu.*

*! Šī informācija par projektu pēc projekta iesnieguma apstiprināšanas tiks publicēta Eiropas Savienības fondu tīmekļa vietnē* [*www.esfondi.lv*](https://www.esfondi.lv/sakums).

### Attēls, kurā ir teksts, ekrānuzņēmums, fonts, balts  Mākslīgā intelekta ģenerēts saturs var būt nepareizs.

*Šajā sadaļā projekta iesniedzējs**identificē un apraksta projekta mērķi un tā pamatojumu.*

*Atlasē tiek atbalstīts projekts, kura* ***mērķis atbilst MK noteikumu 2. punktā noteiktajam mērķim*** *- to nacionālās nozīmes centru maģistrālo ielu un esošo maršrutu attīstība, kuri nodrošina atsevišķu pilsētu daļu efektīvu savstarpējo sasaisti un sasaisti ar Eiropas transporta tīklu (turpmāk – TEN-T), un alternatīvu kravas ceļu izbūve, pārbūve vai modernizācija, veicot ieguldījumus nacionālās nozīmes centru ielās, kas ietilpst TEN-T pamattīkla vai vispārējā tīkla maršrutu turpinājumos valstspilsētu teritorijās.*

*Projekta mērķim jābūt:*

* *atbilstošam**problēmas risinājumam, t.sk.:*
* *identificē projektā risināmo problēmu, norāda tās aktualitāti, īsi raksturo pašreizējo situāciju un pamato, kāpēc identificēto problēmu nepieciešams risināt konkrētajā laikā un vietā, kā arī norāda paredzamās sekas, ja projekts netiks īstenots;*
* *sniedz detalizētu informāciju par to, kā ir paredzēts sasniegt pasākuma mērķi, kas norādīts MK noteikumu 2. punktā;*
* *apraksta, kā projekta ietvaros paredzēts risināt identificēto problēmu un kāpēc projektā plānotās darbības spēs visefektīvāk sasniegt projekta mērķi;*
* *sasniedzamam un skaidri definētam, t.i., projektā noteikto darbību īstenošanas rezultātā to var sasniegt. Definējot projekta mērķi, jāievēro, ka projekta mērķim ir jābūt atbilstošam projekta iesniedzēja kompetencei un tādam, kuru ar pieejamiem resursiem var sasniegt projektā plānotā termiņā;*
* *atbilstošam projekta mērķa grupai un projekta problēmsituācijai un tās risinājumam;*
* *jānodrošina pasākuma rādītāju sasniegšana.*

***Lai projektu apstiprinātu, projekta iesniegumā:***

1. *apraksta un pamatoto, ka projekta ietvaros pārbūvējamo vai modernizējamo ielu posmi ietilpst TEN-T pamattīkla vai vispārējā tīkla maršrutos valstspilsētas teritorijā atbilstoši Ministru kabineta 2009. gada 29. septembra noteikumu Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” (turpmāk – MK noteikumi Nr.1104) 1.pielikumam;*
2. *apraksta, kā projekta īstenošanas rezultātā tiks (vismaz vienu no aspektiem):*
* *novērstas transporta infrastruktūras šaurās vietas un/vai izbūvēti trūkstošie elementi jeb paaugstināta pārbūvēto ielu caurlaides spēja. Aprakstot par cik automašīnām diennaktī palielināsies pārbūvētās, modernizētās ielas kopējā automašīnu caurlaides spēja;*

*vai/un*

* *saīsināts pārvietošanās nepieciešamais laiks. Aprakstot par cik un kurā vietā tiks saīsināts pārvietošanās nepieciešamais laiks;*

*vai/un*

* *nodrošināta satiksmes drošības uzlabošana. Aprakstot kā projekta īstenošanas gadījumā uzlabosies satiksmes drošība, piem., ietekme uz iespējamo negadījumu skaitu un smaguma pakāpi, jaunievedumu attiecība satiksmes organizācijas risinājumā (jauni ceļu elementi, cits satiksmes organizācijas veids u.c.) citi specifiski satiksmes drošību raksturojoši rādītāji;*
1. *nodrošina, ka projekta ietvaros pārbūvējamā vai izbūvējamā transporta infrastruktūra atbilst pašvaldības apstiprinātajai attīstības programmai un investīciju plānam[[1]](#footnote-1).*

******

### **Projekta īstenošanas vieta**



*Atbilstoši MK noteikumu 32. punktam projekta īstenošanas vieta ir valstspilsēta – Jelgava, Jēkabpils, Jūrmala, Liepāja un Ventspils.*

*! Atbilstoši MK noteikumu 29.10. apakšpunktam projekta īstenošanas laikā līdz būvdarbu uzsākšanas brīdim nodrošina, ka transporta infrastruktūras izbūve paredzēta finansējuma saņēmēja īpašumā vai valdījumā, vai turējumā esošajās zemes vienībās vai ka finansējuma saņēmējam ar īpašuma vai zemes vienību īpašnieku ir noslēgta atbilstoša vienošanās par īpašuma vai zemes vienības ilgtermiņa nomas vai lietojuma tiesībām, vai apbūves tiesībām, kā arī būvniecības, lietošanas, uzturēšanas un attīstības (tai skaitā modernizēšanas un pārbūves) kārtību. Finansējuma saņēmēja tiesības uz konkrēto objektu vai īpašumu ir nostiprinātas zemesgrāmatā līdz projekta noslēguma maksājuma veikšanai.*

*Pievieno atlases nolikuma 3.3. punktā noteikto dokumentāciju – informācija par objekta, kurā ir plānots veikt investīcijas, īpašumtiesību statusu.*

*Kā arī gadījumā, ja objekts, kurā ir plānots veikt investīcijas, nav reģistrēts Zemesgrāmatā, projektam jāpievieno iesniedzēja apliecinājums brīvā formā, ka projekta īstenošanas laikā līdz būvdarbu uzsākšanas brīdim tiks nodrošināts, ka transporta infrastruktūras izbūve paredzēta finansējuma saņēmēja īpašumā vai valdījumā, vai turējumā esošajās zemes vienībās vai ka finansējuma saņēmējam ar īpašuma vai zemes vienību īpašnieku tiks noslēgta atbilstoša vienošanās par īpašuma vai zemes vienības ilgtermiņa nomas vai lietojuma tiesībām, vai apbūves tiesībām, kā arī būvniecības, lietošanas, uzturēšanas un attīstības (tai skaitā modernizēšanas, pārbūves) kārtību. Kā arī uz projekta īstenošanas beigām nekustamais īpašums (zeme, izbūvējamie objekti) tiks reģistrēti zemesgrāmatā likumā “Par valsts un pašvaldību zemes īpašuma tiesībām un to nostiprināšanu zemesgrāmatās” paredzētā kārtībā.*

**

**

**

**

*Norāda pēc iespējas precīzāku projekta īstenošanas vietu, piemēram, ielas posms no X ielas krustojuma līdz Y ielas krustojuma.*

### **Mērķa grupas apraksts**



***Šajā sadaļā projekta iesniedzējs:***

* *norāda projekta mērķa grupu un tās vajadzības, tādējādi pamatojot projektā plānoto darbību/apakšdarbību nepieciešamību;*
* *projekta mērķa grupai jābūt tādai, kuru tieši ietekmēs projekta rezultāti;*
* *projekta mērķa grupai jāatbilst MK noteikumu 4. punktā noteiktajai pasākuma mērķa grupai – satiksmes dalībnieki.*



**Projekta īstenošana un vadība**

### **Projekta administrēšanas kapacitāte**



*Šajā sadaļā projekta iesniedzējs norāda vadības procesa organizēšanai nepieciešamos atbildīgos speciālistus, piemēram, projekta vadītājs, grāmatvedis – to amatus, galvenos uzdevumus, pieejamību vai plānoto iesaistīšanu projekta ieviešanas laikā, tiem plānoto nepieciešamo kvalifikāciju, pieredzi un kompetenci.*

* *Norādītajai informācijai ir jāliecina par to, ka prasības projekta vadības personālam ir pietiekamas, lai nodrošinātu projekta vadības un īstenošanas procesa veiksmīgu norisi un rādītāju sasniegšanu.*

****

Norāda amata nosaukumu

****

*Norāda “vadības”, ja tiek norādīts projekta vadības personāls, t.i., projekta vadītājs, grāmatvedis u.c. personāls, kas iesaistīts šī ES fondu projekta vadībā.*

****

*Atzīmē “Jā” vai “Nē”.*

****

*Izvēlnē atzīmē atbilstošo, šajā gadījumā:*

* *darba līgums/rīkojums par civildienestu*

**

*Norāda amatā nodarbinātās personas slodzi projektā.*

* *Plānojot MK noteikumu*[*20.19. apakšpunktā*](https://likumi.lv/ta/id/361800#p22.12)*minētās tiešās attiecināmās projekta vadības personāla izmaksas, finansējuma saņēmējs veic darba laika uzskaiti par projekta vadības personāla projekta ietvaros veiktajām funkcijām un nostrādāto laiku un nodrošina, ka personālam, kas nodarbināts pilnu darba laiku, nepilnu darba laiku vai daļlaiku ne mazāk kā 30 procentu apmērā no normālā darba laika, tiešajās attiecināmajās projekta vadības personāla izmaksās iekļauj darba algu, valsts sociālās apdrošināšanas obligātās iemaksas no apliekamajām attiecināmajām izmaksām, normatīvajos aktos darba tiesību un atlīdzības jomā noteiktās piemaksas un sociālo garantiju izmaksas.*

**

*Norāda amata pilnas slodzes likmi.*



*Norāda amatā nodarbinātās personas pienākumus projektā*.



*Norāda amatā nodarbinātai personai izvirzītās kvalifikācijas, pieredzes un kompetences prasības*.



*Norāda atbilstošajā amatā nodarbināto skaitu*

### **Projekta īstenošanas kapacitāte**

**

***Šajā sadaļā projekta iesniedzējs:***

* *apraksta projekta vadības un īstenošanas procesu un tā organizēšanu;*
* *projekta vadības sistēmu, tai skaitā kādas darbības plānotas, lai nodrošinātu sekmīgu projekta vadības īstenošanu, kādi uzraudzības instrumenti plānoti projekta vadības kvalitātes nodrošināšanai un kontrolei;*
* *sniedz informāciju par projektā plānoto speciālistu pieejamību vai plānoto iesaistīšanu projekta īstenošanas laikā, projekta vadībai un īstenošanai nepieciešamo un pieejamo materiāltehnisko nodrošinājumu;*
* *apraksta iepirkuma procedūras veikšanu (vai ir uzsākta, noslēgusies) un citu informāciju, kas liecina par projekta iesniedzēja kapacitāti īstenot projektā plānotās darbības;*
* *norāda informāciju, vai plānotais iepirkuma priekšmets(-i) atbilst Ministru kabineta 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” (turpmāk – MK noteikumi Nr. 353) noteiktajām grupām (MK noteikumu Nr.353 1.pielikums) un tam(tiem) tiks piemērotas (un kādā apmērā) MK noteikumos Nr.353 noteiktās zaļā publiskā iepirkuma prasības un kritēriji;*

*! Atbalstāma ir vides prasību integrācija preču un pakalpojumu iepirkumos (zaļais publiskais iepirkums), un, kur tas ir attiecināms un atbilstošs ieguldījumu specifikai, publiskos iepirkumus var īstenot sociāli atbildīgā veidā, piemērojot sociāli atbildīgā publiskā iepirkuma un inovatīvā publiskā iepirkuma nosacījumus, ja attiecināms (MK noteikumu 30. punkts).*

* *apraksta, kā un vai tiks nodrošināta sociāli atbildīga iepirkuma un/vai inovatīvā publiskā iepirkuma piemērošana;*
* *apraksta, kā tiks nodrošināta atsevišķa grāmatvedības uzskaite par projekta izdevumiem saskaņā ar grāmatvedību regulējošo normatīvo aktu prasībām un vispārpieņemtiem grāmatvedības kārtošanas principiem;*
* *ir sniegta informācija, kā tiks nodrošināta datu uzkrāšana par projektā sasniegto MK noteikumu 10. punktā minēto iznākuma rādītāju – jaunu vai modernizētu autoceļu garums – TEN-T – 5,8 km, t.i.:*

*• Jelgava – vismaz 1,09 km;*

*• Jūrmala – vismaz 0,80 km;*

*• Jēkabpils – vismaz 3,52 km;*

*• Liepāja – vismaz 0,08 km;*

*• Ventspils – vismaz 0,35km.*

*! MK noteikumu 10. punktā minētais rādītājs ir sasniegts,  kad tiek pabeigti projektā paredzētie būvdarbi un tas tiek pamatots ar iesniegtiem būvdarbu pabeigšanu pamatojošiem dokumentiem, objekti ir nodoti ekspluatācijā saskaņā ar būvniecības jomu reglamentējošiem normatīvajiem aktiem un projekts ir pabeigts.*

* *sniedz informāciju par iekšējās kontroles sistēmā ietverto informāciju par interešu konflikta, krāpšanas, korupcijas risku un dubultā finansējuma novēršanas mehānismu. Nepieciešamības gadījumā projekta iesniedzējs aktualizē esošo iekšējās kontroles sistēmu, nodrošinot atbilstību MK noteikumu 29.12. apakšpunktā izvirzītajām prasībām;*
* ***Norāda informāciju par Komunikācijas un vizuālās identitātes prasību nodrošināšanas pasākumiem:***
1. *projekta iesniedzēja oficiālajā tīmekļa vietnē un sociālo mediju vietnēs publicē īsu un ar atbalsta apjomu samērīgu aprakstu par projektu, tostarp tā mērķiem un rezultātiem, un norāda, ka projekts līdzfinansēts ar Eiropas Savienības saņemtu finansiālu atbalstu;*
2. *ar projekta īstenošanu saistītajos dokumentos un komunikācijas materiālos, ko paredzēts izplatīt sabiedrībai vai dalībniekiem, sniedz pamanāmu paziņojumu, kurā uzsver no Eiropas Savienības saņemto atbalstu;*
3. *attiecībā uz projektā plānotajām darbībām un aktivitātēm, sabiedrībai skaidri redzamā vietā uzstāda ilgtspējīgas plāksnes vai informācijas stendus kuros ir attēlota Eiropas Savienības emblēma, izklāsta informāciju par projektu un uzsver no Eiropas Savienības fondiem saņemto atbalstu. Ilgtspējīgas plāksnes vai informācijas stendus uzstāda tiklīdz sākas projekta darbību faktiskā īstenošana, kas ietver materiālas investīcijas.*
* *Projekta iesniedzējs var plānot projekta iesniegumā arī cita veida komunikācijas aktivitātes, ar kuru palīdzību tiek sasniegts projekta mērķis, vai arī par ES fondu ieguldījumu projektā informēta plašāka sabiedrība.*
* *Komunikācijas un vizuālās identitātes prasības plāno/nodrošina saskaņā ar Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 47. un 50.pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā[[2]](#footnote-2).*
* *Plānojot projekta komunikācijas un vizuālās identitātes prasību nodrošināšanas pasākumus, jāņem vērā Eiropas Savienības fondu 2021. – 2027. gada plānošanas perioda un Atveseļošanas fonda komunikācijas un dizaina vadlīnijās noteiktās prasības. Ar minētajām vadlīnijām var iepazīties tīmekļa vietnē:* [*https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas*](https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas)*.*

### **Projekta īstenošanas/uzraudzības shēmas apraksts**

**

### **Projekta finansiālā kapacitāte**



***Šajā sadaļā projekta iesniedzējs******raksturo projekta finansiālo kapacitāti, t.sk.:***

* *identificē un pamato finansējuma avotus, norādot projekta priekšfinansēšanas avotus un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā;*
* *norāda, vai projekta attiecināmajās izmaksās ir iekļauts pievienotās vērtības nodoklis (turpmāk – PVN) atbilstoši 2021.gada 24.jūnija Regulas (ES) 2021/1060[[3]](#footnote-3) 64. panta 1. punkta “c” apakšpunktā ietvertajiem nosacījumiem:*

*- projektiem, kuru kopējās izmaksas ir mazākas nekā 5 000 000 euro (ieskaitot pievienotās vērtības nodokli);*

*- projektiem, kuru kopējās izmaksas ir vismaz 5 000 000 euro (ieskaitot pievienotās vērtības nodokli) gadījumos, kad tas nav atgūstams saskaņā ar normatīvajiem aktiem pievienotās vērtības nodokļa jomā;*

* *apliecina, ka projektā plānotās attiecināmās izmaksas nepārklājas ar citiem valsts un ārvalstu finanšu atbalsta instrumentiem un novērš dubultā finansējuma risku;*
* *norāda informāciju, vai un kādā apmērā plānots pieprasīt avansu projekta īstenošanai (atbilstoši MK noteikumu 31. punktam finansējuma saņēmējam avansu var piešķirt līdz 50 procentiem no projektam piešķirtā Kohēzijas fonda finansējuma, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 procentus no projektam piešķirtā Kohēzijas fonda finansējuma).*
* *Atbilstoši MK noteikumu 22. punktā noteiktajam, PVN maksājumi, kas tiešā veidā saistīts ar projektu, uzskatāms par attiecināmām izmaksām, ja tos nevar atgūt atbilstoši normatīvajiem aktiem par PVN.*
* *Papildus sniedz informāciju, norādot, ka gadījumā, ja publiskā būvdarbu līguma izpildes termiņš pārsniegs vienu gadu, līgumā ir vai tiks iekļautas būvdarbu līgumcenas indeksācijas noteikumi. Izmaksas, kas veidosies indeksācijas nosacījumu izpildes rezultātā, ir ietveramas projekta tiešajās attiecināmajās izmaksās (MK noteikumu 20.17. apakšpunktā minētās izmaksas).*

### **Projekta risku izvērtējums**



***Šajā sadaļā projekta iesniedzējs****:*

* ***identificē un analizē projekta īstenošanas riskus vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski.*** *Var norādīt arī citus riskus;*
* *sniedz katra riska aprakstu, t.i., konkretizē riska būtību, kā arī raksturo, kādi apstākļi un informācija pamato tā iestāšanās varbūtību;*
* *norāda riska ietekmes līmeni uz projekta ieviešanu un mērķa sasniegšanu. Novērtējot riska ietekmes līmeni, ņem vērā tā ietekmi uz projektu kopumā – projekta finanšu resursiem, projektam atvēlēto laiku, plānotajām darbībām, rezultātiem un citiem projektam raksturīgiem faktoriem. Izmanto šādu risku ietekmes novērtēšanas skalu:*
	+ *riska ietekme ir augsta, ja riska iestāšanās gadījumā tam ir ļoti būtiska ietekme un ir būtiski apdraudēta projekta ieviešana, mērķu un rādītāju sasniegšana, būtiski jāpalielina finansējums vai rodas apjomīgi zaudējumi;*
	+ *riska ietekme ir vidēja, ja riska iestāšanās gadījumā, tas var ietekmēt projekta īstenošanu, kavēt projekta sekmīgu ieviešanu un mērķu sasniegšanu;*
	+ *riska ietekme ir zema, ja riska iestāšanās gadījumā tam nav būtiskas ietekmes un tas neietekmē projekta ieviešanu;*
* *analizē riska iestāšanās varbūtību un biežumu projekta īstenošanas laikā vai noteiktā laika periodā, piemēram, attiecīgās darbības īstenošanas laikā, ja risks attiecināms tikai uz konkrētu darbību. Riska iestāšanās varbūtībai izmanto šādu skalu:*
	+ *iestāšanās varbūtība ir augsta, ja ir droši vai gandrīz droši, ka risks iestāsies, piemēram, reizi gadā;*
	+ *iestāšanās varbūtība ir vidēja, ja ir iespējams (diezgan iespējams), ka risks iestāsies, piemēram, vienu reizi projekta laikā;*
	+ *iestāšanās varbūtība ir zema, ja mazticams, ka risks iestāsies, var notikt tikai ārkārtas gadījumos;*
* *norāda par risku novēršanas/ mazināšanas pasākumu īstenošanu atbildīgās personas;*
* *katram riskam norāda projekta iesniedzēja plānotos un ieviešanas procesā esošos pasākumus, kas mazina riska ietekmes līmeni vai mazina iestāšanās varbūtību, tai skaitā norāda informāciju par pasākumu īstenošanas biežumu. Izstrādājot pasākumus, jāņem vērā, ka pasākumiem ir jābūt reāliem, ekonomiskiem (izmaksām ir jābūt mazākām nekā iespējamie zaudējumi), koordinētiem visos līmeņos un atbilstošiem projekta iesniedzēja izstrādātajiem vadības un kontroles pasākumiem (iekšējiem normatīvajiem aktiem), kas nodrošina kvalitatīvu projekta ieviešanu.*



***Obligāti*** *jāizvēlas/jāpievieno vismaz viens no katra veida, izņemot variantu “Cits” – šo risku var pievienot, ja tāds pastāv un to nav iespējams definēt zem kāda no iepriekšminētajiem veidiem.*



*Definē riska nosaukumu un sniedz tā aprakstu*



*Izvēlnē atzīmē atbilstošo riska ietekmes līmeni*



*Izvēlnē atzīmē atbilstošo riska iestāšanās līmeni līmeni*



*Norāda atbildīgā amatu*



*Sniedz riska novēršanas/mazināšanas pasākuma aprakstu*

**Projekta saturiskā saistība ar citiem projektiem**

****

***Šajā sadaļā projekta iesniedzējs*** *sniedz informāciju par saistītajiem projektiem, ja tādi ir, norādot informāciju par citiem Eiropas Savienības struktūrfondu un Kohēzijas fonda 2014.—2020. gada plānošanas perioda un Eiropas Savienības fondu 2021.-2027. gada plānošanas perioda specifisko atbalsta mērķa projektiem, finanšu instrumentiem un atbalsta programmām, ar kuriem saskata papildināmību/demarkāciju. Kā arī norāda, kā tiks nodrošināta plānoto ieguldījumu norobežošana (demarkācija) no citu valsts, ārvalstu un ES finanšu atbalsta instrumentu ieguldījumiem.*

* *Sniegtajai informācijai jāapliecina dubultā finansējuma neesamība un plānotā demarkācija un/ vai sinerģija ar projekta iesniedzēja iesniegto, īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem.*

****

*Izvēlnē izvēlas atbilstošo: “CFLA” vai “cits”*

**

**

*Izvēlnē izvēlas atbilstošo: “projekta īstenotājs” vai “sadarbības partneris”*

****

*Izvēlnē atzīmē atbilstoši projektu no saraksta vai atzīmē “Projekts nav sarakstā” un ievada informāciju par saistīto projektu*

**

*Norāda saistītā projekta nosaukumu*

****

*Norāda saistītā projekta numuru*

****

*Ievada saistītā projekta uzsākšanas datumu*

******

*Ievada saistītā projekta pabeigšanas datumu*

******

*Sniedz visaptverošu, strukturētu projekta būtības kopsavilkumu, norādot galvenās projekta darbības*

****

*Apraksta plānoto darbību un izmaksu demarkāciju, ieguldījumu sinerģiju*

******

*Norāda projekta kopējās izmaksas euro*

******

*Norāda finansējuma avotus un veidu (valsts/ pašvaldību budžets, ES fondi, cits)*

******

*Izvēlnē izvēlas atbilstošo: “Jā” vai “Nē”*

******

*Norāda valsts atbalsta regulējumu saskaņā ar kuru atbalsts sniegts (Vairāk informācijas par valsts atbalsta regulējumu -* [*https://www.cfla.gov.lv/lv/valsts-atbalsta-regulejums*](https://www.cfla.gov.lv/lv/valsts-atbalsta-regulejums)*)*

### **Projekta ietekme uz vidi**



### **Projekta rezultātu uzturēšana un ilgtspējas nodrošināšana**

### **Aprakstīt, kā tiks nodrošināta projektā sasniegto rezultātu uzturēšana pēc projekta pabeigšanas**



* *Projektā sasniegto rezultātu uzturēšanai pēc projekta beigām jāatbilst MK noteikumu 29.9. apakšpunktā noteiktajam:*

*-* *nodrošina projekta īstenošanas rezultātā radīto vērtību uzturēšanu, laikus plānojot periodisku nodilušo konstrukciju atjaunošanu par finansējuma saņēmēja vai papildus piesaistītajiem līdzekļiem.*

### **Aprakstīt, kā tiks nodrošināta projektā sasniegto rādītāju ilgtspēja pēc projekta pabeigšanas**

**

* *Šajā sadaļā projekta iesniedzējs:*
* *norāda, ka atbilstoši MK noteikumu 29.8. apakšpunktā noteiktajam, nodrošinās sasniegto rezultātu ilgtspēju vismaz* ***piecus gadus*** *pēc projekta pabeigšanas;*
* *norāda, ka projekta iesniedzējs glabās projekta dokumentāciju un nodrošinās tās pieejamību visā projekta īstenošanas laikā un uzraudzības periodā, kas nepārsniedz piecus gadus pēc pēdējā noslēguma maksājuma veikšanas finansējuma saņēmējam, atbilstoši MK noteikumu 29.14. apakšpunktam.*

**SADAĻA – DARBĪBAS**

## Attēls, kurā ir teksts, ekrānuzņēmums, fonts, balts  Mākslīgā intelekta ģenerēts saturs var būt nepareizs.

*Šajā sadaļā projekta iesniedzējs uzskaita projekta iecerei atbilstošās projekta darbības, kas definētas atbilstoši MK noteikumu 17. punktā noteiktajām atbalstāmajām darbībām, kas ietver:*

* *to TEN-T pamattīkla vai vispārējā tīkla maršrutos ietilpstošo nacionālās nozīmes centru maģistrālo ielu un esošo maršrutu attīstību, kuri nodrošina atsevišķu pilsētu daļu efektīvu savstarpējo sasaisti un sasaisti ar TEN-T tīklu, un alternatīvu kravas ceļu izbūve, pārbūve vai modernizācija;*
* *projekta vadības nodrošināšanu.*

*Darbībām un apakšdarbībām:*

* ***sniedz darbību aprakstu,*** *norādot informāciju par aktivitāšu, pasākumu u.tml. darbību, kas tiks veiktas projekta īstenošanas laikā, būtību un aprakstot to plānoto norisi;*
* ***katrai projekta apakšdarbībai vai darbībai (ja nav apakšdarbību) norāda vismaz vienu precīzi definētu un reāli sasniedzamu rezultātu,*** *tā skaitlisko izteiksmi un atbilstošu mērvienību;*
* ***norāda rādītājus,*** *kuri ir attiecināmi uz konkrēto projekta darbību vai apakšdarbību;*
* ***norāda*** *projekta darbību un apakšdarbību* ***īstenošanas periodu*** *projekta īstenošanas grafikā;*
* *attiecīgajai projekta darbībai vai apakšdarbībai* ***piesaista atbilstošo projekta budžeta pozīciju/-as*** *(ja sadaļa “Budžeta kopsavilkums” ir aizpildīta);*
* *attiecīgajai projekta darbībai un/vai apakšdarbībai, kuras ietvaros tiks īstenotas attiecīgās aktivitātes, pasākumi u.tml.,* ***norāda atbilstošo HP darbību*** *(-as), (ja attiecināmas).*
* *Ievērojot MK noteikumu 27. punktā noteikto, projekta iesniegumā neiekļauj pabeigtas darbības.*
* *Projektā neiekļauj darbības, kas nav vērstas uz MK noteikumu 2. punktā minētā mērķa sasniegšanu.*

***Projekta darbībām jābūt:***

* *precīzi definētām, t.i., no darbību vai apakšdarbību nosaukumiem var spriest par to saturu, ir aprakstīta to ietvaros plānotā rīcība;*
* *pamatotām, t.i., tās tieši ietekmē projekta mērķa, rezultātu un rādītāju, kā arī militārās mobilitātes iespēju sasniegšanu, ir pamatota to nepieciešamība, aprakstīta to ietvaros plānotā rīcība;*
* *vērstām uz projekta iesniegumā definētās problēmas risināšanu un mērķa grupas vajadzību nodrošināšanu;*
* *atbilstošām projekta iesniegumā plānotajam laika grafikam, jābūt secīgām un vērstām uz uzraudzības (iznākuma un rezultāta kā arī, ja attiecināms, HP rādītāju) rādītāju sasniegšanu;*
* *norādītiem precīzi definētiem un izmērāmiem rezultātiem, kas paredzēti attiecīgās darbības ietvaros līdz projekta vai attiecīgās darbības īstenošanas beigām, un jābūt norādītai to skaitliskai izteiksmei un mērvienībām. Darbību rezultātiem jāizriet no darbības satura un apraksta.*

***Projektā ir ietvertas darbības, kas paredz nepieciešamo prasību HP ‘Klimatnodrošināšana” ievērošanu attiecībā uz klimata pārmaiņu mazināšanu un pielāgošanos klimata pārmaiņām:***

1. *nodrošina klimata pārmaiņu mazināšanu, t.i., siltumnīcefekta gāzu (turpmāk – SEG) emisiju samazināšanu.* ***Projekta iesniegumā ir sniegta informācija par SEG emisiju apjoma samazinājumu projekta īstenošanas rezultātā*** *(HP darbība Id 116);*
2. *nodrošina atbilstību pielāgošanās klimata pārmaiņu aspektiem, kopsakarībā ar klimata pārmaiņu radītajiem potenciālajiem riskiem un to ietekmes novēršanu projektā izvētējot iespēju veikt šādas darbības (HP darbība Id 95), piemēram:*
3. *izbūvēt lietusūdens caurplūdes grāvjus u.tml. ceļa elementus atbilstoši klimata pārmaiņu radītajam nokrišņu intensitātes palielinājumam, kur nepieciešams, lai novērstu iespējamos ielas applūšanas riskus;*
4. *būvniecības procesā ceļa/ielas segai paredzēt materiālus, kas samazina seguma (segas) paliekošo deformāciju (temperatūras un slodzes ietekmē) un citu bojājumu veidošanos, vienlaicīgi nodrošinot ceļa/ielas nestspēju atbilstoši paredzētai slodzei un satiksmes intensitātei.*

***Projektā ir ietvertas darbības, kas paredz principa “Nenodarīt būtisku kaitējumu” nepieciešamo prasību ievērošanu vides jomā:***

1. *darbības atbilst kritērijam “Ūdens un jūras resursu ilgtspējīga izmantošana un aizsardzība”, tostarp pamatotos gadījumos tiks paredzēti lietus ūdens novadīšanas sistēmu uzlabojumi, nepieciešamības gadījumā novēršot piesārņojuma nokļūšanu virszemes ūdeņos, un lietus ūdeņu savākšanas un novadīšanas sistēmu izbūve, lai mazinātu applūšanas riskus spēcīgu lietusgāžu gadījumā (HP darbības Id 96)****.***
2. *darbības atbilst kritērijam “Pāreja uz aprites ekonomiku, ieskaitot atkritumu rašanās novēršanu un pārstrādi”, tostarp:*

*a. projektu īstenošanā, kur attiecināms, atbilstoši plānotajiem ieguldījumiem un tā ietvaros sasniedzamajam rezultātam tiks piemēroti zaļā publiskā iepirkuma principi, t.sk. projektos, uz kuriem tas attiecināms, tiks nodrošināta Ministru kabineta 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” noteikto obligāto prasību izpilde attiecībā uz apgaismojumu un satiksmes signāliem, piemērojot ciktāl tas ir racionāli un iespējami būvdarbos otrreizējo izejvielu izmantošanu jaunu resursu vietā.*

*b. projektu īstenošanā, ja attiecināms, būvniecības laikā būvdarbu veicēji tiks aicināti ierobežot atkritumu rašanos saskaņā ar Eiropas Savienības būvgružu un ēku nojaukšanas atkritumu apsaimniekošanas protokolu un ņemt vērā pieejamos tehniskos paņēmienus, kā arī atvieglot atkalizmantošanu un pārstrādi, kas panākams ar būvgružu šķirošanai paredzēto, pieejamo sistēmu palīdzību selektīvi izņemot materiālus (HP darbības Id 114).*

1. *darbības atbilst kritērijam “Piesārņojuma novēršana un kontrole”, tas ir, informācija par teritorijas labiekārtošanas darbu veikšanu, tostarp apzaļumošanu un koku stādīšanu, kur attiecinām*.*(HP darbības Id 110)*

***Projektā ir paredzētas darbības, kas veicina HP VINPI īstenošanu:***

1. ***projektā plānotas vismaz 3 vispārīgās HP darbības.***

*Plānotajām vispārīgajām horizontālā principa darbībām jāaptver visas vispārīgo darbību jomas – komunikāciju un vizuālo identitāti, projekta vadību un īstenošanu un publiskos iepirkumus (ja attiecināms). Ja projekta ietvaros nav piemērojams sociāli atbildīgs iepirkums, tad, lai nodrošinātu minimālo prasību izpildi attiecībā uz 3 vispārīgajām darbībām, var iekļaut vairākas vispārīgas darbības no informācijas un publicitātes komunikācijas un vizuālās identitātes jomas vai projekta vadības un īstenošanas jomas, tā, lai kopsummā vispārējo darbību skaits būtu 3.*

***2) projektā tiek plānotas vismaz 3 specifiskās HP darbības,*** *kas risinās identificētās mērķa grupas vajadzības un problēmas un veicinās vienlīdzību, iekļaušanu, nediskrimināciju un pamattiesību ievērošanu.*

***3)*** *Specifiskajām darbībām ir noteikts vismaz* ***1 HP rādītājs***[[4]](#footnote-4) ***(definēts MK noteikumos):*** *“Objektu skaits, kuros ERAF/KF ieguldījumu rezultātā ir nodrošināta vides un informācijas pieejamība” (****VINPI\_12****).*

*Ja attiecināms uz projekta saturu, projekta iesniedzējs papildus var izvēlēties šādu HP rādītāju: “Konsultatīva rakstura pasākumu skaits par būvētās vides, IT risinājumu, IT tehnoloģiju piekļūstamību personām ar dažādiem funkcionāliem traucējumiem” (VINPI\_18);*

***Vispārīgo HP darbību piemēri****:*

*Attiecībā uz komunikācijas un vizuālās identitātes pasākumiem:*

* *(HP darbības Id 72) Īstenojot projekta komunikācijas aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”,* [*https://www.lm.gov.lv/lv/media/18838/download*](https://www.lm.gov.lv/lv/media/18838/download)*;*
* *(HP darbības Id 73) Tiks nodrošināts, ka informācija publiskajā telpā, t.sk., tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (atbilstoši VARAM vadlīnijām “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (*[*https://pieklustamiba.varam.gov.lv*](https://pieklustamiba.varam.gov.lv) */, Vadlīnijas piekļūstamības izvērtējumam pieejamas šeit:* [*https://www.varam.gov.lv/lv/wwwvaramgovlv/lv/pieklustamiba*](https://www.varam.gov.lv/lv/wwwvaramgovlv/lv/pieklustamiba)*;*

*Attiecībā uz projekta vadības un īstenošanas personālu:*

* *(HP darbības Id 78) Projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru - paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;*
* *Projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem.*

*Attiecībā uz publiskajiem iepirkumiem:*

* *(HP darbības Id 82) Projektā tiks īstenots sociāli atbildīgs iepirkums (ja attiecināms), pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.*

***Specifisko HP darbību piemēri****:*

* *(HP darbības Id 139) Projekta ietvaros objektā izvēlētais apgaismojuma risinājums veicinās vienmērīgu mobilitāti un pieejamību attiecībā uz visiem lietotājiem (atbilstošais rādītājs VINPI\_12);*
* *(HP darbības Id 146) Projekta ietvaros tiek paredzētas specifiskas darbības, kas īpaši veicina vides piekļūstamību, piemēram, personai ar vecuma izraisītām veselības problēmām, kuru dēļ personai ir grūti pārvietoties pa kāpnēm, pārvietošanās ir iespējama, izvairoties no nepieciešamības izmantot kāpnes (atbilstošais rādītājs VINPI\_12) (\*darbība KPVIS ir jāpievieno kā jauna HP specifiskā darbība);*
* *Projekta ietvaros, izbūvējot transporta infrastruktūru, tiks ņemts vērā daudzveidības un iekļaušanas princips, balstoties uz personu ar kustību traucējumiem un personu ar invaliditāti vajadzībām, attiecībā gan uz fizisku piekļūstamību, gan uz specifiskām vajadzībām, piemēram, transporta infrastruktūras objekta noformējumu, lietojamību un funkciju, ja attiecināms (atbilstošais rādītājs VINPI\_12) (\*darbība KPVIS ir jāpievieno kā jauna HP specifiskā darbība).*
* *Projekta ietvaros tiks nodrošinātas vides piekļūstamības ekspertu konsultācijas, tās paredzot projektēšanas vai būvniecības procesā (attiecīgi pievienojot dokumentus, piem., konsultāciju protokolus u.c. dokumentus, ja attiecināms kopā ar projekta iesniegumu vai projekta īstenošanas laikā) (atbilstošais HP rādītājs VINPI\_18);*

*Projekta iesniegumā ietvertā informācija ir sagatavota, balstoties, piemēram, uz konsultācijām ar valsts, pašvaldību institūcijām vai nevalstiskajām organizācijām, kas pārstāv mērķa grupu intereses, dažādiem pieejamiem statistikas datiem, pētījumiem u.c. datu avotiem, kas raksturo attiecīgās mērķa grupas situāciju.*

*Papildu skaidrojums par horizontālā principa kritērija piemērošanu: kritērija vērtēšanā izmanto Labklājības ministrijas un Tieslietu ministrijas izstrādātās vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027)[[5]](#footnote-5).*

**SADAĻA – RĀDĪTĀJI**

## Attēls, kurā ir teksts, ekrānuzņēmums, fonts, taisnstūris  Mākslīgā intelekta ģenerēts saturs var būt nepareizs.

***Šajā sadaļā projekta iesniedzējs:***

* *norāda projekta ietvaros sasniedzamos:*
	+ *projekta uzraudzības rādītājus, atbilstoši MK noteikumu 10. punktam (projekta ietvaros sasniedzamie rādītāju dati nāks no projektu līmeņa),*
	+ *HP VINPI rādītājus – VINPI\_12, VINPI\_18 (ja attiecināms);*
	+ *projektu darbību un/vai apakšdarbību rezultātus, kas definējami projekta līmenī;*
		- *Katrai projekta darbībai vai tās zemākā līmeņa apakšdarbībai ir jābūt definētam vismaz vienam tās īstenošanas rezultātam un norādītai skaitliskai vērtībai.*
* *nosaka plānoto rādītāju sasniedzamās vērtības, kā arī rādītājiem/rezultātiem, kuri nav definēti pasākuma līmenī, norāda mērvienību;*
	+ *Projekta līmeņa rādītājus izmanto sadaļā “Darbības”, norādot, ar kādām darbībām attiecīgie rādītāji tiks sasniegti. Vienai projekta darbībai vai apakšdarbībai var būt piesaistīti vairāki rezultātu rādītāji.*
* *HP VINPI rādītājiem norāda sasaisti ar vismaz vienu specifisko HP VINPI darbību.*

***Sasniedzamiem rādītājiem atbilstoši normatīvajos aktos par attiecīgā Eiropas Savienības fonda specifiskā atbalsta mērķa vai pasākuma īstenošanu norādītajiem:***

* *jābūt atbilstošiem MK noteikumos par pasākuma īstenošanu noteiktajiem rādītājiem;*
* *izmērāmiem;*
* *rādītāju tabulā norādītajām vērtībām loģiski jāizriet no projektā plānotajām darbībām;*
* *jāsniedz ieguldījumu mērķa sasniegšanā.*

**SADAĻA - VALSTS ATBALSTS**

**Jautājumi par finansējuma saņēmēju**

**

*! Atlasē tiek atbalstīts projekts, kura iesniedzējs, kas pēc vienošanās par projekta īstenošanu noslēgšanas ir arī finansējuma saņēmējs, nesaņem valsts atbalstu un nav valsts atbalsta sniedzējs.*



**SADAĻA – SADARBĪBAS PARTNERI**



**SADAĻA – ĪSTENOŠANAS GRAFIKS**

******

***Šajā sadaļā projekta iesniedzējs*** *norāda projekta iesnieguma sadaļā “Darbības” katrai plānotajai darbībai vai apakšdarbībai paredzēto īstenošanas ilgumu (periodu ceturkšņos).*

* *Saskaņā ar MK noteikumu 28. punktu, projekta īstenošanas termiņš nepārsniedz noteikto īstenošanas termiņu - 2029. gada 31. decembri.*
* *Par projekta īstenošanas sākumu uzskatāms plānotais vienošanās par projekta īstenošanu noslēgšanas datums, taču izmaksas par projekta atbalstāmo darbību īstenošanu attiecināmas atbilstoši MK noteikumu 27. punktā noteiktajam - izmaksas ir attiecināmas no 2022. gada 25. novembra, izņemot MK noteikumu*[*20.1.*](https://likumi.lv/ta/id/362579-eiropas-savienibas-kohezijas-politikas-programmas-2021-2027-gadam-3-1-1-specifiska-atbalsta-merka-attistit-ilgtspejigu#p20.1)*,*[*20.2.*](https://likumi.lv/ta/id/362579-eiropas-savienibas-kohezijas-politikas-programmas-2021-2027-gadam-3-1-1-specifiska-atbalsta-merka-attistit-ilgtspejigu#p20.2)*,*[*20.15.*](https://likumi.lv/ta/id/362579-eiropas-savienibas-kohezijas-politikas-programmas-2021-2027-gadam-3-1-1-specifiska-atbalsta-merka-attistit-ilgtspejigu#p20.15)*un*[*20.16. apakšpunktā*](https://likumi.lv/ta/id/362579-eiropas-savienibas-kohezijas-politikas-programmas-2021-2027-gadam-3-1-1-specifiska-atbalsta-merka-attistit-ilgtspejigu#p20.16)*minētās izmaksas, kas ir attiecināmas, ja tās veiktas pēc 2021. gada 1. janvāra. Projekta iesniegumā neiekļauj pabeigtas darbības un finansējumu tām nepiešķir.*

## A black text on a white background  AI-generated content may be incorrect.



*Paredzot plānoto vienošanās slēgšanas ceturksni, ņem vērā lēmuma par projekta iesnieguma apstiprināšanu pieņemšanai nepieciešamo laiku.*



**SADAĻA – FINANSĒJUMA SADALĪJUMS PA AVOTIEM**

**

*Atbilstoši MK noteikumu 5. punktam projekta plānotais un pieejamais kopējais finansējums, ir ne vairāk kā 18 933 112 euro, tai skaitā Kohēzijas fonda finansējums – 16 093 145 euro un nacionālais līdzfinansējums (pašvaldību finansējums) – 2 839 967 euro.*

*Atbilstoši MK noteikumu 6. punktam projektā iekļautais Kohēzijas fonda finansējuma apmērs nepārsniedz 85% no* *projektā plānotā kopējā attiecināmā finansējuma.*

*Atbilstoši MK noteikumu 7.punktam projekta iesniedzējs projekta īstenošanā, ja nepieciešams, var piesaistīt papildu publiskos līdzekļus attiecināmo izmaksu segšanai.*

*Atbilstoši MK noteikumu 26.punktam projekta īstenošanas gaitā radušās sadārdzinājuma izmaksas finansējuma saņēmējs sedz no saviem līdzekļiem.*

*Finansējuma saņēmējiem pasākuma ietvaros pieejamais maksimālais Kohēzijas fonda finansējums ir:*

* *Jelgavai – 5 888 812 euro;*
* *Jūrmalai – 1 574 212 euro;*
* *Jēkabpilij – 7 063 717 euro;*
* *Liepājai – 375 712 euro;*
* *Ventspilij – 1 190 692 euro.*

**SADAĻA –BUDŽETA KOPSAVILKUMS**

|  |  |  |  |  |  |  |
| --- | --- | --- | --- | --- | --- | --- |
| **Kods** | **Izmaksu pozīcijas nosaukums\*** | **Paskaidrojošais teksts** | **Vienas vienības izmaksu pielietojums** | **Izmaksu veids ir tiešās izmaksas** | **KF** | **VB** |
| **1.** | **Projekta izmaksas saskaņā ar izmaksu vienoto likmi** |  |  | **netiešās** |  |  |
| 1.1. | Projekta netiešās attiecināmās izmaksas | *MK noteikumu 21. punkts.**Projekta netiešās attiecināmās izmaksas 15% apmērā no pozīcijas Nr. 2.1. noteiktajām tiešajām attiecināmajām izmaksām (projekta vadības personāla izmaksas). Netiešo izmaksu vienoto likmi piemēro personāla izmaksām, kuras radušās uz darba līguma pamata.* *(Netiešās attiecināmās izmaksas, piemēram, ietver šādas izmaksu pozīcijas: 1) būvdarbu uzraudzības un autoruzraudzības attiecīgo būvspeciālistu normatīvajos aktos noteiktās obligātās apdrošināšanas izmaksas atbilstoši normatīvajiem aktiem būvspeciālistu un būvdarbu veicēju civiltiesiskās atbildības obligātās apdrošināšanas jomā; 2) projekta komunikācijas un vizuālās identitātes prasību nodrošināšanas izmaksas.)**(aile “t. sk. PVN” nav jāaizpilda)[[6]](#footnote-6)* | A black square on a blue background  AI-generated content may be incorrect. | A black square on a blue background  AI-generated content may be incorrect. |  |  |
| **2.** | **Projekta vadības izmaksas** |  |  | **tiešās** |  |  |
| 2.1.  | Projekta vadības personāla izmaksas  | *MK noteikumu 20.19. apakšpunkts.* *Projekta vadības personāla atlīdzības izmaksas:** *nepārsniedz 34 422 euro Kohēzijas fonda finansējuma daļai gadā, pieskaitot 0,64 procentus no projekta tiešajām attiecināmajām izmaksām (neieskaitot tiešās projekta vadības personāla izmaksas), ja projekta tiešās attiecināmās izmaksas nepārsniedz 5 000 000 euro (ieskaitot). Par nepilnu kalendāra gadu fiksēto summu aprēķina proporcionāli projekta mēnešu skaitam;*
* *nepārsniedz 84 787 euro Kohēzijas fonda finansējuma daļai kalendāra gadā, ja projekta tiešās attiecināmās izmaksas ir lielākas nekā 5 000 000 euro.*

*Projekta vadības personāla izmaksās iekļauj darba algu, valsts sociālās apdrošināšanas obligātās iemaksas no apliekamajām attiecināmajām izmaksām, normatīvajos aktos darba tiesību un atlīdzības jomā noteiktās piemaksas un sociālo garantiju izmaksas.* | A black square on a blue background  AI-generated content may be incorrect. | A black square with a white tick in it  AI-generated content may be incorrect. |  |  |
| **6.** | **Materiālu, aprīkojuma un iekārtu izmaksas** |  |  | **tiešās** |  |  |
| 6.2. | Aprīkojuma un iekārtu izmaksas | *MK noteikumu 20.13. apakšpunkts (satiksmes vadības aprīkojuma uzstādīšanas un atjaunošanas izmaksas, piemēram, meteoroloģiskās stacijas, kas nepieciešamas transportbūves un ielu posma seguma stāvokļa un slodzes noteikšanai, un satiksmes intensitātes uzskaites punkti).* | A black square on a blue background  AI-generated content may be incorrect. | A black square with a white tick in it  AI-generated content may be incorrect. |  |  |
| **7.** | **Būvniecības izmaksas** |  |  | **tiešās** |  |  |
| 7.1. | Projektēšanas izmaksas | *MK noteikumu 20.15. apakšpunkts* *Būvprojekta izstrādes un ar to saistīto būvekspertīžu izmaksas.**Izmaksu pozīcijā Nr. 7.1., Nr.7.2., Nr.7.3., Nr.7.6.2. un Nr.11. minētās izmaksas ir attiecināmas, ja tās veiktas pēc 2021. gada 1. janvāra.* |  |  |  |  |
| 7.2. | Autoruzraudzības izmaksas | *MK noteikumu 20.16. apakšpunkts**Izmaksu pozīcijā Nr. 7.1., Nr.7.2., Nr.7.3., Nr.7.6.2. un Nr.11. minētās izmaksas ir attiecināmas, ja tās veiktas pēc 2021. gada 1. janvāra.* | A black square on a blue background  AI-generated content may be incorrect. | A black square with a white tick in it  AI-generated content may be incorrect. |  |  |
| 7.3. | Būvuzraudzības izmaksas | *MK noteikumu 20.16. apakšpunkts* *Izmaksu pozīcijā Nr. 7.1., Nr.7.2., Nr.7.3., Nr.7.6.2. un Nr.11. minētās izmaksas ir attiecināmas, ja tās veiktas pēc 2021. gada 1. janvāra.* | A black square on a blue background  AI-generated content may be incorrect. | A black square with a white tick in it  AI-generated content may be incorrect. |  |  |
| 7.4. | Būvdarbu izmaksas (infrastruktūra - ceļu, dzelzceļu, ūdensvadu, kanalizācijas, interneta utt., tai skaitā labiekārtošanas izmaksas) |  |  |  |  |  |
| 7.4.1. | Ceļa būvniecības izmaksas | *MK noteikumu 20.4. (būvlaukuma ierīkošanas un novākšanas izmaksas),**20.5. (satiksmes pārvada, gājēju un velosipēdistu tilta, tuneļa un rampas (t.i. transportbūves) būvniecības izmaksas),**20.8. (esošo ielu modernizēšanas un pārbūves izmaksas, kā arī krustojumu, apgaismojuma līniju, pieturvietu, lietusūdens savākšanas un attīrīšanas iekārtu izbūves izmaksas, ja minētie objekti ir nedalāmi saistīti ar projekta īstenošanu),**20.9. ( ar sabiedriskā transporta pieturvietu vides piekļūstamības uzlabošanu saistītās būvniecības izmaksas),**20.10. (ar velosipēdu un gājēju ceļiem saistītās izmaksas, ar nosacījumu, ka minētajām darbībām nav nepieciešama zemes iegāde un tās ir nedalāmi saistītas ar projekta īstenošanu)**20.11. (labiekārtošanas izmaksas, tai skaitā apzaļumošana),**20.12. (ceļu satiksmes organizācijas tehnisko līdzekļu uzstādīšanas un atjaunošanas izmaksas (piemēram, ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ceļa apzīmējumi)),**20.17. būvdarbu līgumcenu indeksācijas izmaksas atbilstoši normatīvajiem aktiem ar publisko būvdarbu līgumos obligāti ietveramajiem noteikumiem un to saturu,**un 20.18. apakšpunkts (vides piekļūstamības ekspertu konsultāciju izmaksas).* | A black square on a blue background  AI-generated content may be incorrect. | A black square with a white tick in it  AI-generated content may be incorrect. |  |  |
| 7.4.2. | Ar ceļa būvniecību saistītas izmaksas | *MK noteikumu 20.6. (apbraucamo ielu būvniecības, nojaukšanas un uzturēšanas izmaksas transportbūvju un ielu būvniecības laikā, nepārsniedz 10 % no būvdarbu attiecināmo izmaksu kopsummas).* |  |  |  |  |
| 7.4.3. | Transportbūvei vai ceļa kompleksam piegulošā inženiertīkla pārbūves izmaksas | *MK noteikumu 20.7. apakšpunkts (transportbūvei vai ceļa kompleksam piegulošā inženiertīkla pārbūves izmaksas).**Izmaksas attiecināmas tikai tad, ja tiek nodrošināts sertificēta būvinženiera ekspertīzes atzinums, kurā konstatēts, ka projekta ietvaros, veicot plānotos ieguldījumus noteiktās teritorijās, nav iespējams izvairīties no minētās infrastruktūras bojāšanas, pārbūves vai pārcelšanas, un ieguldījumi inženiertīkla pārbūvē tiek veikti, nemainot inženiertīkla tehniskos parametrus un neradot priekšrocības to īpašniekiem, kā arī nodrošinot atbilstību valsts atbalsta regulējumam.**Nepārsniedz 10 % no projekta attiecināmo izmaksu kopsummas.* | A black square on a blue background  AI-generated content may be incorrect. | A black square with a white tick in it  AI-generated content may be incorrect. |  |  |
| 7.6. | Citas izmaksas |  |  | **tiešās** |  |  |
| 7.6.1. | Ceļu drošības audita izmaksas | *MK noteikumu 20.14. apakšpunkts*  |  |  |  |  |
| 7.6.2. | Vides aizsardzības obligāto prasību nodrošināšanas izmaksas  | *MK noteikumu 20.2. apakšpunkts**Tostarp ietekmes uz vidi novērtējuma izmaksas, ciktāl to paredz normatīvie akti vides aizsardzības jomā.**Izmaksu pozīcijā Nr. 7.1., Nr.7.2., Nr.7.3., Nr.7.6.2. un Nr.11. minētās izmaksas ir attiecināmas, ja tās veiktas pēc 2021. gada 1. janvāra.* |  |  |  |  |
| **9.** | **Nekustamā īpašuma (ēku un zemes) iegādes izmaksas** | *MK noteikumu 20.3. apakšpunkts**Zemes iegādes izmaksas, tai skaitā ar īpašuma tiesību nostiprināšanu zemesgrāmatā saistītās izmaksas, ja zemes iegāde ir tieši nepieciešama projektā paredzētās būvniecības īstenošanai.**Nepārsniedz 10 % no projekta attiecināmo izmaksu kopsummas.* |  |  |  |  |
| **11.** | **Projekta iesnieguma un to pamatojošās dokumentācijas sagatavošanas izmaksas** | *MK noteikumu 20.1. apakšpunkts**Projekta iesniegumu pamatojošās dokumentācijas sagatavošanas izmaksas (izņemot projekta iesnieguma veidlapas aizpildīšanas izmaksas), tai skaitā izmaksu un ieguvumu analīzes un tehniski ekonomiskā pamatojuma izstrādes izmaksas.**Izmaksu pozīcijā Nr. 7.1., Nr.7.2., Nr.7.3., Nr.7.6.2. un Nr.11. minētās izmaksas ir attiecināmas, ja tās veiktas pēc 2021. gada 1. janvāra.* |  |  |  |  |

*Šajā sadaļā:*

* *Plānojot attiecināmās izmaksas, jāņem vērā MK noteikumos noteiktās izmaksu pozīcijas, to ierobežojumi.*
* *Izmaksām projekta budžeta kopsavilkumā ir jābūt atainotām tā, lai ir skaidrs, kā projekta iesniedzējs ir nonācis līdz gala summai katrā izdevumu pozīcijā, t.i., izmaksu pozīcijām jābūt sadalītām apakšpozīcijās un izmaksu vienībās, kā arī izmaksu pozīciju vienības un to skaits ļauj secināt, ka tās atbilst projektā izvirzīto mērķu un rādītāju sasniegšanai*.
* *Kolonnā “Izmaksu pozīcijas nosaukums” iekļautas tādas izmaksas, kas atbilst MK noteikumu 19., 20. un 22. punktā noteiktajam.*
* *Kolonnā “Projekta darbības Nr.” norāda atsauci uz projekta darbību, uz kuru šīs izmaksas attiecināmas. Ja izmaksas attiecināmas uz vairākām projekta darbībām – norāda visas*.
* *Kolonnā “Attiecināmās izmaksas” norāda attiecīgās izmaksas euro ar diviem cipariem aiz komata.*

**

* *Kolonnā “Daudzums” norāda, piemēram, pakalpojumu līgumu skaitu u.tml. Norādītā informācija kolonnās “Daudzums” un “Mērvienība” nedrīkst būt pretrunīga ar projekta iesnieguma sadaļā “Darbības” norādītajiem plānotajiem darbību rezultātiem.*



* *Kolonnā “Mērvienība” norāda vienības nosaukumu, piemēram, pasākumi, līgumi u.tml.*

**

* *Kolonnā “t.sk. PVN” norāda plānoto pievienotās vērtības nodokļa apmēru, kas tiešā veidā saistīts ar projektu un ir uzskatāms par attiecināmām izmaksām saskaņā ar regulas Nr. 2021/1060 64. panta 1. punkta "c" apakšpunktā ietvertajiem nosacījumiem:*
* *projektiem, kuru kopējās izmaksas ir mazākas nekā 5 000 000 euro (ieskaitot pievienotās vērtības nodokli);*
* *projektiem, kuru kopējās izmaksas ir vismaz 5 000 000 euro (ieskaitot pievienotās vērtības nodokli) gadījumos, kad tas nav atgūstams saskaņā ar normatīvajiem aktiem pievienotās vērtības nodokļa jomā.*

**SADAĻA - OBLIGĀTIE PIELIKUMI**

* *projekta budžetā (projekta iesnieguma sadaļā “Projekta budžeta kopsavilkums”) visu norādīto izmaksu apmēru pamatojošie dokumenti:*
* *paredzēto būvdarbu izmaksu aprēķinus pamatojošie dokumenti (izņemot, ja tie ir iekļauti būvprojekta sastāvā un pieejami Būvniecības informācijas sistēmā);*
* *uzņēmuma/pakalpojumu līguma izmaksu aprēķina atšifrējums, kas pamato plānoto izmaksu apmēru (informācija par veiktajām tirgus aptaujām, statistikas datiem, pieredzi līdzīgos projektos u.tml.) un*
* *jebkura cita informācija, kas pamato projektā iekļauto izmaksu apjomu.*

**Pielikumi, kas jāpievieno, ja attiecināms**

* *izmaksu un ieguvumu analīze projektiem, kuru kopējās izmaksas pārsniedz 1 000 000 euro, atbilstoši MK noteikumu 16. punktam (atlases nolikuma 3., 4. pielikums);*
* *(ja dokumenti nav pieejami valsts vienotajā datorizētajā zemesgrāmatā www.zemesgramata.lv un gadījumā, ja objekts, kurā ir plānots veikt investīcijas nav reģistrēts Zemesgrāmatā) projekta iesniedzēja apliecinājums brīvā formā, ka projekta īstenošanas laikā līdz būvdarbu uzsākšanas brīdim tiks nodrošināts, ka transporta infrastruktūras izbūve paredzēta finansējuma saņēmēja īpašumā vai valdījumā, vai turējumā esošajās zemes vienībās vai ka finansējuma saņēmējam ar īpašuma vai zemes vienību īpašnieku tiks noslēgta atbilstoša vienošanās par īpašuma vai zemes vienības ilgtermiņa nomas vai lietojuma tiesībām, vai apbūves tiesībām, kā arī būvniecības, lietošanas, uzturēšanas un attīstības (tai skaitā modernizēšanas, pārbūves) kārtību, kā arī uz projekta īstenošanas beigām nekustamais īpašums (zeme, izbūvējamie objekti) tiks reģistrēti zemesgrāmatā likumā “Par valsts un pašvaldību zemes īpašuma tiesībām un to nostiprināšanu zemesgrāmatās” paredzētā kārtībā;*
* *(ja projekta iesniegumā plānotas MK noteikumu 20.7. apakšpunkta izmaksas) sertificēta būvinženiera ekspertīzes atzinums virszemes un pazemes komunikāciju infrastruktūras pārbūvei, kurā norādīts, ka, veicot projektā plānotās infrastruktūras būvniecības, pārbūves, atjaunošanas vai teritorijas labiekārtošanas darbības, pastāv sabiedriskā pakalpojuma sniegšanai nepieciešamās infrastruktūras bojāšanas risks vai nav iespējams izvairīties no virszemes vai pazemes komunikāciju infrastruktūras pārbūves vai pārcelšanas, un ieguldījumi inženiertīklu pārbūvē tiek veikti nemainot inženiertīklu tehniskos parametrus un neradot priekšrocības to īpašniekiem vai projekta iesniegumā norādīta informācija, ka šāds atzinums tiks iesniegts ar attiecīgo maksājuma pieprasījumu;*
* *papildus informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā;*
* *projekta iesnieguma sadaļu vai pielikumu tulkojums.*

## **SADAĻA - APLIECINĀJUMI**

### **Obligātie apliecinājumi**

*Projekta iesniegšanas brīdī jāapstiprina visi obligātie apliecinājumi, tai skaitā:*

* ***Apliecinājums par informācijas patiesumu un spēju īstenot projektu****;*
* ***Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā****.*

**Apliecinājums par informācijas patiesumu un spēju īstenot projektu**

|  |
| --- |
| Manis pārstāvētā projekta iesniedzēja un sadarbības partnera, ja tāds projektā ir paredzēts, vārdā apliecinu, ka: |

1. projekta iesniedzējs un tā sadarbības partneris, ja tāds projektā ir paredzēts, t. sk. projekta iesniedzēja un sadarbības partnera, ja tāds projektā ir paredzēts, valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās, neatbilst nevienam no [Eiropas Savienības fondu 2021.–2027. gada plānošanas perioda vadības likuma](https://likumi.lv/ta/id/331743-eiropas-savienibas-fondu-2021-2027-gada-planosanas-perioda-vadibas-likums) [22. panta](https://likumi.lv/ta/id/331743#p22)pirmajā daļā minētajiem projektu iesniedzēju izslēgšanas noteikumiem (nav attiecināms uz tiešās vai pastarpinātās pārvaldes iestādēm, atvasinātām publiskām personām, citām valsts iestādēm);
2. projekta iesniedzēja rīcībā ir pietiekami finanšu resursi projekta īstenošanas nodrošināšanai pienācīgā apjomā (nav attiecināms uz valsts budžeta iestādēm);
3. projekta iesniegumā un tā pielikumos sniegtās ziņas atbilst patiesībai un projekta īstenošanai pieprasītais Eiropas Savienības fonda līdzfinansējums tiks izmantots saskaņā ar projekta iesniegumā noteikto;
4. nav zināmu iemeslu, kādēļ šis projekts nevarētu tikt īstenots vai varētu tikt aizkavēta tā īstenošana, un apstiprinu, ka projektā noteiktās saistības iespējams veikt normatīvajos aktos par attiecīgās Eiropas Savienības fonda specifiskā atbalsta mērķa vai tā pasākuma īstenošanu noteiktajos termiņos;
5. atbilstoši normatīvo aktu nosacījumiem projekts netiek un nav ticis finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem, un projekta iesnieguma apstiprināšanas gadījumā šis projekta iesniegums un tajā minētās plānotās darbības netiks iesniegtas finansēšanai/līdzfinansēšanai no citiem finanšu avotiem;
6. projekta iesniedzējs un tā sadarbības partneris, ja tāds projektā ir paredzēts, pēdējo divu gadu laikā pirms pieteikšanās uz Eiropas Savienības fonda finansējumu nav veicis pārcelšanu regulas Nr. 651/2014[[7]](#footnote-7) 2. panta 61. a punkta izpratnē uz vietu, kurā tiks veikts atbalstītais ieguldījums, un apņemas to nedarīt divus gadus pēc tam, kad ir pabeigts atbalstītais ieguldījums (ar pabeigtu ieguldījumu saskaņā ar regulas Nr. 651/2014 2. panta 47. a punktu saprot brīdi, kad veikts projekta noslēguma maksājums);
7. projekta iesniegumam pievienotie dokumentu atvasinājumi, ja tādi ir pievienoti, atbilst manā rīcībā esošiem dokumentu oriģināliem;
8. projekta iesniegumam pievienoto dokumentu tulkojumi, ja tādi ir pievienoti, ir pareizi;
9. esmu iepazinies(-usies), ar attiecīgā Eiropas Savienības fonda specifiskā atbalsta mērķa, tā pasākuma vai atlases kārtas nosacījumiem un atlases nolikumā noteiktajām prasībām;
10. piekrītu projekta iesniegumā norādīto datu apstrādei Kohēzijas politikas fondu vadības informācijas sistēmā un to nodošanai citām valsts informācijas sistēmām, institūcijām.

Apzinos, ka:

1. projektu var neapstiprināt līdzfinansēšanai no Eiropas Savienības fonda, ja projekta iesniegums nav pilnībā un kvalitatīvi aizpildīts, normatīvajos aktos par attiecīgā Eiropas Savienības fonda specifiskā atbalsta mērķa, tā pasākuma vai atlases kārtas īstenošanu plānotais Eiropas Savienības fonda finansējums projekta apstiprināšanas brīdī ir izlietots vai citos projektu iesniegumu atlases nolikumā noteiktajos gadījumos;
2. projekta izmaksu pieauguma gadījumā projekta iesniedzējs sedz visas izmaksas, kas var rasties izmaksu svārstību rezultātā;
3. projekts būs jāīsteno saskaņā ar projekta iesniegumā paredzētajām darbībām un rezultāti jāuztur atbilstoši projekta iesniegumā minētajam;
4. nepatiesas apliecinājumā sniegtās informācijas gadījumā normatīvajos aktos noteiktās sankcijas var tikt uzsāktas gan pret mani, gan arī pret manis pārstāvēto juridisko personu – projekta iesniedzēju.

**Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā**

apliecinu, ka:

1. esmu informēts(-a) par **Eiropas Parlamenta un Padomes 2024. gada 23. septembra Regulu (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija)** (turpmāk – Finanšu regula), **Eiropas Parlamenta un Padomes 2014. gada 26. februāra Direktīvas Nr. 2014/24/ES** par publisko iepirkumu un ar ko atceļ Direktīvu 2004/18/EK, **likuma “Par interešu konflikta novēršanu valsts amatpersonu darbībā”** un **Eiropas Komisijas paziņojuma Nr. C/2021/2119** “Norādījumi par izvairīšanos no interešu konfliktiem un to pārvaldību saskaņā ar Finanšu regulu 2021/C 121/01” prasībām un apņemos tās ievērot;
2. organizācijā ir izveidota iekšējās kontroles sistēma korupcijas un interešu konflikta riska novēršanai publiskas personas institūcijā atbilstoši Ministru kabineta 2017. gada 17. oktobra noteikumu Nr. 630“Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” prasībām, kas sevī ietver arī:
* pasākumus interešu konflikta riska kontrolei (preventīvus pasākumus un konstatēšanas pasākumus interešu konflikta riska kontrolei, t. sk. paziņošanas procedūru, labošanas pasākumus), tai skaitā ietverot informāciju par interešu konflikta novēršanu saskaņā ar Finanšu regulas 61. pantu;
* pasākumus krāpšanas un korupcijas risku novēršanai;
* iekšējās informācijas aprites un komunikācijas pasākumus par interešu konflikta, krāpšanas un korupcijas riska novēršanu;
* ētikas kodeksu;
* kārtību, kā darbiniekiem ir jārīkojas gadījumā, ja tie vēlas ziņot par iespējamiem pārkāpumiem (tai skaitā iespējamām koruptīvām darbībām), ietverot pasākumus, lai nodrošinātu ziņotāja anonimitāti un aizsardzību;
* pasākumus aizliegto vienošanos riska kontrolei;
* dubultā finansējuma novēršanas mehānismu pret citiem finansēšanas avotiem, tai skaitā pret Eiropas Savienības kohēzijas politikas programmu 2021.–2027.gadam, Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība” un citiem ārvalstu finanšu instrumentiem;
* trauksmes celšanas sistēmu;
* procedūru disciplināratbildības piemērošanai;
* ziņošanas mehānismu kompetentajām iestādēm par potenciāliem administratīviem vai kriminālpārkāpumiem.
1. Attīstības programma un investīciju plāns atbilst Ministru kabineta 2014.gada 14.oktobra noteikumiem Nr.628 “Noteikumi par pašvaldību teritorijas attīstības plānošanas dokumentiem”. [↑](#footnote-ref-1)
2. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. <https://likumi.lv/ta/id/343827> [↑](#footnote-ref-2)
3. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-3)
4. HP vispārīgo un specifisko darbību piemēri un rādītāji noteikti Labklājības ministrijas vadlīnijās “Horizontālā principa “Vienlīdzība, iekļaušana, nediskriminācija un pamattiesību ievērošana” īstenošanas un uzraudzības metodika (2021-2027)”; pieejama: <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027> [↑](#footnote-ref-4)
5. Vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027), pieejamas: <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027> [↑](#footnote-ref-5)
6. Vadlīnijas attiecināmo izmaksu noteikšanai ES kohēzijas politikas programmas 2021.-2027.gada plānošanas periodā: <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda> [↑](#footnote-ref-6)
7. Komisijas Regula (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu [↑](#footnote-ref-7)